عراق-ین قوزیی ینده کی هاکروک بؤلگه‌سینده 15 گون‌دور داوام ائدن "پنجه" حرکاتیندا 100 ماغارا و سیغینا‌جاق یئر محو ائدیلدی.
میللی مودافعه ناظیرلیگی‌نین آچیقلاماسینا گؤره، 27 می دا ایستارت گؤتورن "پنجه" حرکاتیندا ترور تشکیلاتی پ.کا.کا-یا قارشی کئچیریلن عملیات‌لار قرارلی شکیلده داوام ائدیر.
کماندولار چتین اراضی شرط‌لرینه باخمایا‌راق پ.کا.کا منسوبو ترورچولار ایله ایستیفاده ائتدیک‌لری ماغارا و سیغینا‌جاق‌لاری محو ائدرکن، یئرلشدیریلمیش مین و الده قاییرما پارتلاییجی‌لاری دا ضررسیزلشدیریر.
حرکاتدا پ.کا.کا منسوبو 43 تئررورچو ضررسیزلشدیریلدی. 15-جی گونده 24 مین و الده قاییرما پارتلاییجی آشکارلانا‌راق محو ائدیلدی. بونونلا دا بو گوندک مهو ائدیلن مین و پارتلاییجی سایی 77 اولدو.
حرکاتین باشلانغیجیندان بری‌دیر ترورچولارین ایستیفاده ائتدیگی 100 ماغارا و سیغینا‌جاق یئر سیرا‌دان چیخاریلدی.
سیغینا‌جاق‌لاردا خیلی میقداردا سلاح-مهمات و موختلیف آوا‌دان‌لیق‌لار اله کئچیریلدی.
